Gospelörömkoncert a Bartókban | Győr hírek | Győr-Moson-Sopron - kisalfold.hu
Győr hírek > Gospelörömkoncert a Bartókban
Gospelörömkoncert a Bartókban
Győr - Magyar, osztrák, német, kameruni, nigériai, jamaicai, angol és egyesült államokbeli tagjai vannak a tavaly nyár végén Bécsben alakult 25-egynéhány tagú nemzetközi Gospel Stars Mass Choir kórusnak.
Karnagyuk a győri Etseyatse Andrea, a kórus fellépéseinek szervezője a német Richter Flórián, kinek a felesége győri zenetanár. A Gospel evangéliumi ihletésű ugyan, mondja Flórián, ám nemcsak templomokban lépnek fel, hanem nagyobb koncerttermekben is. Bécsben jó néhány koncertjük volt, amelyeket többször közvetített a kereskedelmi tv. Legutóbb múlt szombaton Alsó-Ausztriában, Himbergben volt telt házas, szép sikerük. Műsorukon szerepel sok ismert, fülbemászó kórusdarab, mint például az Oh Happy Day és az I Believe I Can Fly. A kórus az Ausztriában már ismert fiatal zeneszerző, Johnny Palmer személyében saját szerzőt mondhat magáénak.
A Gospel első magyarországi koncertjét most szombaton este hét órától tartja a Bartók Béla művelődési központban. A fellépésekre való készülésben a legnehezebb a „logisztikai" feladat, ennyi helyről (akár Londonból az egyik sztárvendég) ennyi embert utaztatni, összeszervezni. Érdekes, hogy a legifjabb kórustag az egyesült államokbeli Kindler Ádám, aki egyáltalán nem mellékesen Győrben diákoskodik. A szombati koncert bevételéből a kórus megmérettetné magát, az Egyesült Államokba turnézni készül. Meghívásuk van, ám a repülési költségeket maguknak kell előteremteniük.
Az Audi segítette Győr tanúsítványát
Győr - Az Audi Hungaria Motor Kft. segítségével kapott környezetirányítási tanúsítványt a győri… Tovább olvasom